**Informasjon vedrørende korona-pandemien**

Kjære medlemmer  
Vi nærmer oss sesongåpning i kolonihagen og det er mange som gleder seg til å komme i gang. Starten på årets sesong vil imidlertid bli annerledes på grunn av dagens COVID-19 smitte-situasjon.   
Styret innfører flere tiltak for å bidra til å stoppe/redusere smitten, i tråd med anbefalinger fra myndighetene. Vi ber alle medlemmer om å ha forståelse for dette, og å respektere de føringer og begrensninger dette innebærer vedrørende kolonihagens fellesområder, våre arbeidsoppgaver og -rutiner:

* Ekstraordinært Årsmøte med påfølgende Vårmøtet avlyses.
* Styret vil gi nødvendig informasjon via avdelingens nettside, epost, oppslag og sms. Medlemmer vil blir varslet via sms når ny viktig informasjon legges ut.
* Styret fortsetter å arbeide via epost, telefon osv. så lenge situasjonen tilsier det.
* Utleie av huset stanses frem til 1. juni med mulighet for forlengelse.
* Dato for vannpåsetting opprettholdes og vil bli utført under ledelse av styret. Nødvendige hygienetiltak vil bli iverksatt. Alle hytter vil bli kontrollert fra utsiden for å avdekke mulige lekkasjer.
* Felleshuset åpnes ikke ved vannpåsetting, og tilgang til huset begrenses til navngitte personer i styret og huskomiteen.
* Når det gjelder åpning av fellestoalettene på øst og vest jobber styret med nye rutiner for tilstrekkelig renhold, men kan foreløpig ikke si sikkert hvorvidt toaletthusene/vaskerommene kan åpnes ved vannpåsetting.
* Hyttene kan ikke lånes ut til karantene fordi det vil øke risiko for smitte for avdelingens medlemmer.
* Alle møter i Forbundet, Kretsen og Fellesstyret for Solvang er avlyst eller utsatt inntil videre.
* Styret vurdere situasjonen fortløpende i tråd med råd og pålegg fra myndighetene.  
     
  Hvis alle har ekstra god håndhygiene, hoster i albuen og holder avstand når vi møtes – så går vi en fin og forhåpentlig virusfri ny sesong i møte.  
     
  Hilsen Styret (16.03.2020)